**Прапаную дыдактычны матэрыял для ўрокаў літаратурнага чытання ў 4 класе з рускай і беларускай мовай навучання, які я выкарыстоўваю пры вывучэнні раздзела “Чалавек і Радзіма”.**

**(**Літаратурнае чытанне: вучэбны дапаможнік для 4 класа / пад рэд. М.В.Жуковіч. – Мінск, 2009. )

У аснову пакладзены заданні да тэкстаў, змешчаных у вучэбным дапаможніку, якія вызначаны вучэбнай праграмай па вучэбным прадмеце “Літаратурнае чытанне” для ўстаноў агульнай сярэдняй адукацыі з рускай і беларускай мовамі навучання і выхавання.

Заданні можна выкарыстоўваць на ўроках літаратурнага чытання ў якасці дадатковага матэрыялу па тэме, якая вывучаецца.

Лічу, што дыдактычны матэрыялдапаможа настаўніку стварыць такія ўмовы, якія б дазволілі вучням на практыцы праявіць свае патрыятычныя пачуцці і грамадзянскую пазіцыю, спрыялі б выхаванню адказнасці за лёс краіны, сваіх блізкіх, далі магчымасць адчуць сябе патрэбным сваёй краіне, свайму гораду, сваёй школе.

Ствараючы ўмовы для ўзбагачэння вучняў грамадзянска-патрыятычнымі ведамі на ўроках літаратурнага чытання, настаўнік рыхтуе іх да паспяховага жыцця ў сучасным грамадстве, што адпавядае патрабаванням да вынікаў адукацыйнага стандарту пачатковай агульнай адукацыі.

1. **Знаемства з назвай раздзела** **“Чалавек і Радзіма”.**

**Успомніце алфавіт. Упішыце літары.**

|  |  |  |  |  |  |  |
| --- | --- | --- | --- | --- | --- | --- |
| 18 | 1 | 5 | 9 | 10 | 14 | 1 |
|  |  |  |  |  |  |  |

Якое слова атрымалася? ( Радзіма)

Што такое Радзіма? (Месца нараджэння, узнікнення, паходжання

кагосцьі, чагосьці.)

Падбярыце блізкія па значэнні словы да слова Радзіма. (Беларусь, Айчына, Бацькаўшчына, родны край)

Бацькаўшчына, Радзiма, родны край, родная старонка… Такiмi шчырымi, лагоднымi словамi называем мы зямлю, дзе нарадзiлiся, выраслi, грамадзянамi якой сталi. Беларусь – гэта дзiвосны край. Яго краса апета ў песнях, услаўлена ў мастацкiх творах.

Беларускiя краявiды …

Перазвоны азер i бароў.

Над палеткамi бульбы i жыта –

Песня велiчных курганоў.

Гэта наша зямля дарагая,

Гэта нашы лугi ў палi,

Над якiмi спрадвеку лунае

Бусел – сiмвал бяссмерця зямлi.

А.Грачанiкаў.

Сёння мы зноў будзем гаварыць пра нашу Радзіму, пра Беларусь. Кожны чалавек павінен ганарыцца той мясцінай, дзе нарадзіўся і жыве: павінен мець пачуццё нацыянальнай годнасці. А гонар, у сваю чаргу, мацнее ад назапашвання ведаў пра самыя цікавыя і адметныя звесткі з гісторыі роднага куточка: якой была мясцовасць у даўнейшыя часы, адкуль паходзіць назва, якія цікавыя людзі жылі і якімі сваімі справамі, здольнасцямі запомніліся ў народзе. І толькі так узнікае неабдымная любоў [да Радзімы](http://vuchoba.org/advechni-golas-radzimi-knijnaya-vistava-1razdzel-ad-znaka-da-l.html), вялікі гонар за яе дасягненні, імкненне зрабіць свой уклад у агульную справу.

Любоў да Радзімы — пачуццё, якое кожны чалавек можа выказаць у штодзённым жыцці шчырымі словамі, карыснымі справамі, светлымі думкамі.

* Як*выказваюць любоў да Радзімы таленавітыя людзі, прадстаўнікі розных відаў мастацтва.* *Як можа выразіць сваю любоў да Радзімы паэт? Мастак? Музыка?* (*Так, кожны зробіць гэта па-свойму. )*
* *Як можаце выказаць любоў да Радзімы вы – дзеці?*

**Разгадайце крыжаванку.**



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | 1. | **Б** | Р | О | Ў | К | А |
| 2. | В | І | Ц | **Е** | Б | С | К |
|  | 3. | П | О | **Л** | А | Ц | К |
| 4. | Л | У | К | **А** | Ш | Э | Н | К | А |
|  | | 5. | Г | **Р** | О | Д | Н | А |
|  | | 6. | Л | **У** | Ч | А | Н | О | К |
|  | | | 7. | **С** | Л | О | Н | І | М |
| 8. | Б | А | Ц | **Ь** | К | А | Ў | Ш | Ч | Ы | Н | А |

1.Прозвішча аўтара вершаў “Песня хлебу”, “ Дарагая Беларусь”. ( Броўка)

2.У якім горадзе адбываецца фестываль “Славянскі базар”. (Віцебск)

3.Старыжытны горад, у якім нарадзіўся Францыск Скарына.(Полацк)

4. Назавіце імя першага прэзідэнта Рэспублікі Беларусь. (Лукашэнка А.Р.)

5. Назавіце наш абласны цэнтры. (Гродна)

6.Прозвішча кампазітара, аўтара песень “Люблю цябе, Белая Русь”, “Мой родны кут”. (Лучанок)

7. Горад, у якім схавалася слова “слон”.(Слонім)

8. Сінонім да слова Радзіма. (Бацькаўшчына)

1. **Уладзімір Ліпскі “Беларусь” (апавяданне)**

**Лексічная размінка “Перакладчыкі”**

Друг- сябар

Отечество - Айчына

Родина - Радзіма

Сокровище – скарб

Независимый – незалежны

Старательный – старанны

Предки - продкі

Душистый – духмяны

Потомкі – нашчадкі

Государство -дзяржава

Страна – краіна

Деревня - вёска

Граніца - мяжа

Волосы – валасы

Враги – ворагі

Кожа – скура

Ткань – тканіна

Цвет – колер

**Адказаць на пытанне:**

**“Беларусь” Паводле Уладзіміра Ліпскага**

Чаму ў нашай краіны такая назва – “Беларусь”?

1. Белая – ад колеру ільняной вопраткі і светлых валасоў жыхароў краіны.

2. Край людзей, не пакораных ворагамі; белы – значыць вольны.

3. Зямля белых буслоў, якія, калі ўзляталі, засцілалі неба сваімі крыламі.

4. Хрысціянская Русь: Русь Белая – значыць праваслаўная.

5. У далёкія часы ваду называлі словам “русь” ці “рос”, а славяне дадавалі да яго яшчэ адно слова – “белая”, значыць чыстая.

**Сiнквейн:**

1) Беларусь

2) Светлая, прыгожая

3) Люблю, шаную, берагу

4) Я ганаруся сваѐю краінаю

5) Радзiма

**Сiнквейн:**

1) Беларусь

2) Вольная, незалежная

3) Багацее, квітнее, працвітае

4) Я – беларус і гэтым ганаруся

5) Айчына

**Сiнквейн:**

1) Беларусь

2) Незалежная, самастойная

3) Жыве, працуе, славіцца,

4) Беларусь- мой родны кут

5) Радзiма

**Дапоўні тэкст па сэнсе.**

Якая прыгожая назва ў нашай краіны-\_\_\_\_\_\_\_\_\_\_\_\_\_\_\_\_! Белая Русь-чыстая, свабодная, светлая. А яшчэ мы завём яе- \_\_\_\_\_\_\_\_\_\_. бо мы тут нарадзіліся, бо яна нам самая родная з усіх краін.Поле, лес, возера, рэчка, зямля, па якой мы ходзім, вёска ці горад, у якім мы жывём, - гэта ўсё наша \_\_\_\_\_\_\_\_\_\_\_\_\_\_\_\_\_. Наша зямля завецца

\_\_\_\_\_\_\_\_\_\_\_\_\_ , бо яна засталася нам ад нашых \_\_\_\_\_\_\_\_\_\_\_\_\_\_.

-Як мы называем нашу краіну?

**Разгадайце крыжаванку.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | 1. |  |  |  |
|  | | | 2. |  |  |  |  |  |
|  | 3. |  |  |  |  |  |  |
|  | | | | 4. |  |  |  |  |
|  | | | 5. |  |  |  |  |  |  |
|  | | 6. |  |  |  |  |  |  |  |
| 7. | |  |  |  |  |  |

1.Рад пакаленняў, якія паходдзяць ад аднаго продка. (Род)

2.Насельніцтва дзяржавы, жыхары краіны.(Народ)

3.Чалавек, які жыў задоўга да сучаснасці, заснавальнік сям'і,роду, племені.(Продак)

4.Цар беларускіх лясоў. (Зубр)

5.Прозвішча аўтара апавядання «Беларусь». (Ліпскі.)

6.Месцазнаходжанне Камянецкай вежы. (Камянец.)

7.Прыемны пах. (Водар)

**Складзіце слова з першых літар.**

**Б –**самая першая кніга вучня (**Б**уквар)

**Е-** яловы лес.(**Е**льнік)

**Л –** імя першага прэзідэнта Рэспублікі Беларусь (**Л**укашээнка А.Р.)

**А-** якое слова складаецца з 7 літар, а паказвае на 32 літары? (Алфавіт)

**Р-** пералік пакаленняў аднаго роду.(**Р**адавод)

**У-** горад у Мінскай вобласці (**У**зда)

**С** –самая буйная рыба беларускіх вадаёмаў? (**С**ом)

**Ь-**літара, якая ператварае геаметрычную фігуру ў від паліва (Вугал- вугал**ь**)

1. **Уладзімір Карызна “ Люблю цябе,Белая Русь”. (верш)**

**Увядзенне ў тэму:**

Мы жывём у цудоўнай і непаўторнай, багатай на гістарычныя падзеі краіне. І дзе б мы ні апынуліся, куды б ні закінуў нас лёс, у нашай душы, у нашым сэрцы заўсёды будзе з намі адчуванне моцнай повязі з родным краем, зямлёй нашых бацькоў. Пакуль мы паважаем сваіх продкаў, не забываемся сваіх каранёў, мы паважаем Радзіму, мы існуем як народ, як нацыя.

*Вучань чытае верш:*

Паклон табе, мой беларускі краю!

Ты — мой, я — твой: ад роду і навек.

Я зноў і зноў да сэрца прыкладаю

Твой ліст дубовы — як чароўны лек.

За хлеб, што ем, за песні, што спяваю,

За шчасце звацца іменем тваім –

Паклон табе, мой беларускі краю!

Ты — мой, я — твой: усюды і ва ўсім на век!

Ніл Гілевіч

**Уладзімір Карызна “ Люблю цябе,Белая Русь”. (верш)**

Злучыце стрэлкамі радкі з верша і словы, у якіх ідзе гаворка пра аўтарскія адносіны да Радзімы.

Дзе хлебам і соллю сяброў сустракаюць захапленне слаўнай

І з песняй праводзяць, як родных сваіх. гісторыяй Беларусі

Каб сэрцам і доляй навек прычасціцца захапленне гасціннымі

К табе мая чыстая Белая Русь. і таленавітымі людзьмі

З сынамі Радзімы Маскву адстаяла, любоў да сваёй

Жыццё адстаяла, о Белая Русь. Радзімы

1. **“Дарагая Беларусь” Пятрусь Броўка**

**В**ыдзеленыя літары складзіце ў словы і прачытайце назву твора. **(“Дарагая Беларусь”, Пятрусь Броўка.)**

ро**д**ная з**а**ру к**р**ай шч**а**сці па**г**лядзі казк**а** удз**я**кі **б**ор аз**е**ры **л**аскай ст**а**ліца **р**экі сэрц**у с**іла радасц**ь**

**У вершы “Дарагая Беларусь” Пятрусь Броўка** некалькі разоў называе Беларусь дарагой. Выпішыце з верша радкі і словазлучэнні, якія аўтар таксама ўжывае ў дачыненні да Беларусі.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Закончыце прыказку:**

Няма смачнейшай вадзіцы, як з роднай … . (крыніцы)

Для ўсякай птушкі сваё гняздо…. (міла)

Родная зямелька як зморанаму … . (пасцелька)

— У сваім краі, як у … . (раі)

Далёкая старонка без ветру … . (сушыць)

На чужыне і камар … . (загіне)

Кожнаму свой куток. (мілы)

Усюды добра, а дома … . (лепей)

— Кожная сасна свайму бору песню … . (пяе) — Жыць — Радзіме … . (служыць)

1. **“Бацька гарадоў беларускіх”. Паводле Навума Гальпяровіча**

**Настаўнік чытае верш Т. Еўдакімава «Беларусь – чароўны край».**

Беларусь – чароўны край,

Пушчы ды палеткі.

Па вясновых паплавах

Расцвітаюць кветкі

Беларусь – гняздо буслоў,

Птушак белакрылых.

Наша родная зямля,

Наш куточак мілы.

Беларусь – азёрны край,

Гарады ды сёлы,

Сіні-сіні небакрай,

Вечныя дубровы.

Так прызнаўся ў любові да Радзімы Т. Еўдакімаў. Дзе б мы ні былі, якую б экзатычную прыроду ні бачылі, нас заўсёды цягне да нашых лясоў, да нашых палёў. Чым жа так прываблівае беларуская зямля? Напэўна, не толькі сваей сціплай і рамантычнай прыродай, мовай, казкамі і легендамі, але і людзьмі, якія жывуць тут. Гэта пра нашу беларускую зямлю напісаў Уладзімір Караткевіч: "Любіце гэтую сваю святую зямлю аддана і да кан­ца. Іншай вам не дадзена, дый непатрэбна".

Яны даспадобы мне,

хоць і старыя,

Не толькі ў гучанні хвалюючы змест.

Як многа гавораць мне назвы такія —

Мінск,

Пінск,

Брэст…

Дзяды і бацькі нашу мову стваралі,

Каб звонка звінела, была, як агонь.

У сёлаў імёны, як гукі цымбалаў, —

Блонь,

Струнь,

Звонь!

**Адшукайце ў філвордзе назвы беларускіх гарадоў**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| С | А | Л | І | Г | О | Р | С | К | Ж |
| М | А | З | Ы | Р | І | Ў | Т | Л | О |
| З | Е | Л | Ь | В | А | Е | О | Е | Д |
| Р | Л | У | Н | І | Н | Е | Л | Ц | З |
| Э | Б | Р | Э | С | Т | Ц | І | К | І |
| Ч | Г | О | М | Е | Л | Ь | Н | Ў | Н |
| Ы | Л | І | Д | А | Т | У | Р | А | А |
| Ц | А | Б | А | Б | Р | У | Й | С | К |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| С | А | Л | І | Г | О | Р | С | К | Ж |
| М | А | З | Ы | Р | І | Ў | Т | Л | О |
| З | Е | Л | Ь | В | А | Е | О | Е | Д |
| Р | Л | У | Н | І | Н | Е | Л | Ц | З |
| Э | Б | Р | Э | С | Т | Ц | І | К | І |
| Ч | Г | О | М | Е | Л | Ь | Н | Ў | Н |
| Ы | Л | І | Д | А | Т | У | Р | А | А |
| Ц | А | Б | А | Б | Р | У | Й | С | К |

1. **Выдзеленыя літары складзіце ў словы і прачытайце назву твора.**

**(“Бацька гарадоў беларускіх”. Паводле Навума Гальпяровіча.**

**Прыметнікі да задання я ўзяла з гэтага твора. Можна правесці, дзякуючы ім, слоўнікавую работу.)**

**б**еларускай л**а**годнае пола**ц**кае мален**ь**кіх высо**к**ага м**а**гутны ле**г**ендарны перш**а**я п**р**ыгожае м**а**гутным **д**обрых вяд**о**мыя дра**ў**лянымі а**б**авязковым н**е**залежны да**л**ёкіх к**а**нцэртная Муд**р**ым пяшчотн**у**ю **с**лынны лёг**к**і Саф**і**йскі блізкі**х**

**Гарады Беларусі**

 1.Горад Беларусі, які носіць жаночае імя. (Ліда)

 2.Горад, ў якім схавалася слова “слон”.(Слонім0

3.Горад, які першы прыняў бой у пачатку Вялікай Айчыннай вайны. (Брэст)

 4.Горад, які мае пушыстае імя. (Пухавічы)

 5.Горад, які мае мужчынскае імя. (Барысаў)

 6.Горад, назва якога звязана з назвай пушнога звярка, які водзіцца ў Беларусі. (Бабруйск)

 7.Гарады, якія адрозніваюцца адной буква.(Мінск,Пінск)

 8.Адзін з самых старажытных гарадоў Беларусі.(Полацк)

 9.Горад,у гонар якога Сімяон Полацкі ўзяў сабе прозвішча.(Полацк. Ён там нарадзіўся)

 10.Старыжытны горад, у якім нарадзіўся Францыск Скарына. (Полацк)

 11.Сталіца Рэспублікі Беларусь.(Мінск)

 А зараз даведаемся як вы ведаеце назвы беларускіх гарадоў. А па гэтаму наступнае заданне “Горад  Беларусі”

Кожнай групе трэба напісаць назву горада,якая пачынаецца з вызначанай літары.

Г –Гомель, Гродна                           Б – Бабруйск, Баранавічы, Быхаў

О – Орша                                           Е - Ельск

Р –Рэчыца, Рагачоў                           Л – Ляхавічы,Лепель,Лельчыцы

А – Асіповічы, Астравец                   А - Ашмяны

Д – Добруш, Докшыцы,Драгічын     Р – Ружаны, Рэчыца

                                                            У – Ушачы, Узда

                                                            С – Смаргонь, Слонім, Слуцк

І- Іўе, Івацэвічы

1. **Апавяданне Алеся Каско “Горад з Белаю вежаю”**

Настаўнік чытае выказванне Уладзіміра Караткевіча:

“Я хачу правесці вас па зямлі, якая для мяне – і, мабыць, не толькі для мяне – даражэйшая за ўсё, самы ўтульны і чароўны кут.

Якая яна, мая Зямля? Гэта залатыя палі збажыны з сінімі вочкамі васількоў, дзе горда нясуць свае кроны алені. Гэта бясконцыя жылы рэк, у якіх плешчуцца бабры і рыба на захадзе сонца, і гэта амаль 11 тысяч азёр, чыстых, як усмешка дзіцяці”.

**(Прапаную вершы, напісаныя вучнем майго класа Севасцьяновічам Елісеем)**

Чапля белая ў балоце

Прыгажуняй белай ходзіць,

Асцярожная такая-

Яна жабкаў выглядае.

\_\_\_\_\_\_\_\_\_\_\_\_\_\_\_\_\_

Два буслы ў блакіце неба

Над мірнай зямлёю

Людзям быццам шлюць пасланне:

- Жывіце ў пакоі!

Нам зусім вайны не трэба,

Хай цвітуць валошкі,

Тупацяць няхай ля мамаў

Дзіцячыя ножкі.

\_\_\_\_\_\_\_\_\_\_\_\_\_\_\_\_\_\_

Волаты-асілкі на шырокім полі!

Гэта жнуць камбайны ў жнівеньскім раздоллі.

Урадзіла жыта! Хопіць на патрэбу

Малым і дарослым духмянага хлеба.

\_\_\_\_\_\_\_\_\_\_\_\_\_\_\_

У лесе беларускім

Заўсёды нешта знойдзеш,

Ды толькі не лянуйся,

Глядзі вакол, як пойдзеш,

Суніцаў і чарніцаў

Лес кошык наладуе,

Баравікоў, лісічак

Таксама падаруе.

А спевы розных птушак

Зялёнаю вясною!

Сумёты снегавыя

Калючаю зімою!

Як любіш ты прыроду,

Пазнаць яе імкнешся,

То будзе ўсё цікава,

Дзе ты ні азірнешся.

\_\_\_\_\_\_\_\_\_\_\_\_\_\_\_\_\_\_\_\_\_\_

Будзем крочыць дружна

У гурце адзіным

З думкаю адною:

Дабрабыт краіны.

Каля абеліскаў

Магіл невядомых

Навядзём парадак,

Як у сябе дома,

Гістарычны подзвіг

Нашага народа

Будзем помніць вечна,

Згінуць хай нягоды!

Мы за школьнай партай

Спасцігнем грунтоўна:

Вучыцца сумленна

І жыць памяркоўна.

Разгледзьце фотаздымак. (стар.9 , падручнік)

Як называецца гэты помнік дойлідства? (Камянецкая вежа)

У якім горадзе ён знаходзіцца?



**VIII. Канстанцыя Буйло “Люблю”** **Закрэсліце “лішнюю” літару, прачытайце назву твора.**

**WWЛWWЮWWБWWЛWWЮWW** - Якое слова атрымалася? (Люблю) - Якія асацыяцыі выклікала ў вас гэта слова? (Матуля, сонейка,

сястрычка,дабрыня, чалавечнасць, цярпімасць,Радзіма, родны край)

«Я люблю-ю!» – панесла ўдалеч рэха.

«Я люблю-ю!» – азваліся лясы.

«Я люблю-ю!» – пацвердзілі дубровы,

Светлыя, як лебедзя крыло.

І для песні падказала словы

Роднае палескае сяло... Жэня Янішчыц

**Канстанцыя Буйло “Люблю”** **Замяніце наступныя выразы на адпаведныя ім з верша Канстанцыі Буйло“Люблю”**

Сляза няшчасця -\_\_\_\_\_\_\_\_\_\_\_\_\_\_\_\_. Хутка імчыць- \_\_\_\_\_\_\_\_\_\_\_\_\_\_\_\_\_\_\_. Упрыгожыць зямлю- \_\_\_\_\_\_\_\_\_\_\_\_\_. Гарачыня лета- \_\_\_\_\_\_\_\_\_\_\_\_\_\_\_. Блішчыць агнём- \_\_\_\_\_\_\_\_\_\_\_\_\_\_\_\_. Панурая восень- \_\_\_\_\_\_\_\_\_\_\_\_\_\_\_\_\_.

Мне хочацца яшчэ раз нагадаць вам - любіце і шануйце сваю краіну, сваю родную зямлю!

Вы шануйце свой край, родны край, беларусы!  
Беражыце лясы, каб зямля не хварэла,  
Каб цвілі верасы, каб Айчына квітнела!

-Я жадаю вам вырасці дастойнымі людзьмі, любіць і берагчы свой родны куток - нашу Беларусь.

**IX. Абагульненне ведаў па раздзеле “Чалавек і Радзіма”**

**З якога твора гэтыя радкі?**

- “Былі зухаватыя, спраўныя

Далёкія продкі твае,

Свабодныя- паўнапраўныя

(нам годнасці іх не стае)…”

( Васіль Жуковіч “Продкі”)

- “Тут трэба ля гэтых азер нарадзіцца,

І слухаць гаворку, і бачыць зару,

Каб сэрцам і доляй навек прычасціцца

К табе, мая чыстая Белая Русь.”

(У.Карызна “Люблю цябе, Белая Русь”)

- “Я –беларус, і хоць сягоння

Яшчэ малы, але скажу:

Я родам з племя непакорных

І прад бядой не задрыжу!..”

(Ніл Гелевіч. “Я- беларус”)

-“ І рэчку, што імкліва воды

Імчыць у нязведанную даль,

І схілы берагоў пясчаных,

І яснасць чыстых хваль. “

(Канстанцыя Буйло “Люблю”)

- “Залацістыя прасторы,

Незлічона ясных зор,

Рэкі ціхія. азёры,

Галасісты шумны бор!”

(Пятрусь Броўка”Дарагая Беларусь”)

X. **Прапаную матэрыял, які можна выкарыстоўваць не толькі на ўроках літаратурнага чытання, але і ў час правядзення ўрокаў “Чалавек і свет”, інфармацыйныз і класных гадзін .**

**Злучыце пачатак і канец прыказак. Растлумачце іх значэнне.**

У сваім краю, не прадаюць.

3 роднага боку а чужая — мачыха.

Свая хатка — родная матка, лепш у Нёмане вадзіцу.

Бацькаўшчыны не купляюць як у раю.

Няма смачнейшай вадзіцы, i варона мілая.

Чым за морам мёд піць, як з роднай крыніцы.

На якую тэму гэтыя прыказкі? Скажыце адным словам. Падбярыце да яго сінонімы.

**ГУЛЬНЯ “Да – нет-ка”**

1. Нашы продкі мелі бела-русыя валасы, белы колер скуры- вось і назвалі іх беларусамі.(+)
2. Беларусы – “белыя”, “чыстыя ад ворагаў”. (+)
3. Дзіда – старадаўняя колючая зброя ў выглядзе доўгага дрэўка з вострым металічным наканечнікам, піка. (+)
4. Нарач- самая вялікая рака Беларусі.(-)
5. Самы старажытны горад Беларусі – Мінск. (-)
6. Сёння Беларусь – незалежная, самастойная дзяржава .(+)
7. Галоўны скарб Беларусі – нафта. (-)
8. Сланец – горная слаістая гаручая парода. (+)
9. Беларусы вельмі часта нападалі на суседзяў з дзідамі і мячамі, з ружжамі і гарматамі. (-)
10. Чые радкі? Уладзіміра Ліпскага?

Мой родны кут, як ты мне мілы!

Забыць цябе не маю сілы!.... (-)

**Складзіце невялічкае апавяданне на тэму “Родная Беларусь”, выкарыстоўваючы наступныя словы.**

Шырокія, наўкол, палі,дарогі, раскінуліся, узгоркі, пералескі.

Гарады, пасёлкі, і , будуюцца, новыя. Сінеюць, на, лясы,пушчы, небасхіле, і, старыя. Продкаў . зямля, гэта, нашых, родная Беларусь.

**Разгадайце рэбус.**



“Радзіма - гэта і сонца ў цябе над галавою, і паветра, якім ты дыхаеш, гэта і вернасць твайго друга, і мова, якую даў табе народ, і песня, што засталася ад прадзедаў, і легенда заўтрашняга дня, і гераічная слава бацькоў, і тая сонечная дарога, якой сёння ты ідзеш у будучыню ...

Няспынна ідзе наперад жыццё, чароўна мяняецца воблік роднага краю. Навекі слаўся, мой родны край, слаўся, мая Радзіма, лепей за цябе няма нічога на свеце!” (К.Кірэенка)

**Прачытайце верш.**

**Беларусь**

Беларусь—мая Радзіма.

Родны кут маіх бацькоў.

Беларусь, ты сэрцу міла,

Дораг мне мой край дзядоў.

**Падбярыце блізкія па значэнні словы да слова Радзіма**. (Беларусь, Бацькаўшчына, родны край)

**Збяры словы**

лі Рэс ка пуб ла Бе русь

**Чым і кім славіцца мой край**

1.Хто такі Ф.Скарына. (Першадрукар)

2.Якіх вядомых гістарычных асоб Беларусі вы ведаеце.(Рагвалод, Кірыла Тураўскі, Ефрасіння Полацкая і г.д.)

3.Якую выдатную дату адзначаюць Беларусы 3 ліпеня.(Дзень незалежнасці)

4.Якога колеру было адзенне беларусаў у старажытнасці.(Белага)

5.Назавіце абласныя цэнтры Беларусі.(Мінск, Гродна, Гомель, Магілёў, Віцебск, Брэст)

6.Назавіце самы старажытны горад Беларусі.(Полацк. Ён заснаваны ў 862 годзе)

7.У якім горадзе адбываецца фестываль “Славянскі базар”.(У Віцебску)

8.Назавіце нацыянальную скарбніцу, якая сёння з’яўляецца сімвалам Беларусі.(Нацыянальная бібліятэка)

9.Назавіце першую сталіцу Вялікага Княства Літоўскага. (Навагародак)

10.Хто напісаў паэму “Песнь пра зубра”(М.Гусоўскі)

11.Назавіце імя першага прэзідэнта Рэспублікі Беларусь.(А.Р.Лукашэнка)

Радзіма... якое багатае па сваім сэнсе слова! А ўтварылася яно ад старажытнага слова род, якое абазначае групу людзей, аб'яднаных кроўным сваяцтвам. Кожны з нас-нашчадак якога-небудзь старадаўняга роду.

**Назавіце словы, якія асацыююцца з паняццямі «род», «Радзіма».**

* **родзіч**-сваяк, член роду.
* **радня**-сваякі.
* **радавод**-пералік пакаленняў аднаго роду.
* **родны** - блізкі чалавек.
* **народ**-нацыя, народнасць, жыхары краіны.

**Прадоўжыце прыказкі. Растлумачце іх значэнне.**

Ваўкоў баяцца …(у лес не хадзіць)

У чужым воку саломку бачым…(у сваім бервяна не заўважаем)

Хто апарыцца на малацэ…(той і на ваду дзьмухае)

 Было б балота…(а чэрці знойдуцца)

 Век жыві…(век вучыся)

 Гром не грымне…(мужык не перахрысціцца)

 Гультай за работу…(мазоль за руку)

 Каб ведаў,дзе павалішся…(то саломкі падаслаў бы)

 З ваўкамі жыць…(па-воўчаму выць)

 Бадлівай карове…(бог рагоў не дае)

 Ведае кошка…(чыё сала з’ела)

 Добрая слава на палічцы ляжыць…(а дрэнная па дарожцы бяжыць)

**Прачытайце прыказкі. Растлумачце іх значэнне.**

Смела ідзі ў бой — Радзіма за табой.

Смелы наступае, а баязлівы адступае.

Герой ніколі не памрэ — ён вечна ў народзе жыве.

Той перамагае, хто ў бядзе са сваёй зямелькі не ўцякае.

**Загадкі з роднай хаткі.**

Што нас корміць, а есці не просіць?(Зямля).

Было жоўтым, вырасла зялёным,   
Сонца пацалвала - ізноў жоўтым стала. *(Збожжа)*

Сінявокі, слаўны, чысты,

Галавасты, залацісты,

Дасць абноў ён людзям шмат

Будзе кожны вельмі рад. *(Лён.)*

У печы парыцца ў вопратцы, да стала ідзе распранутаю. (Бульба).

Не чалавек,   
А частуе ягадамі і грыбамі,   
Размаўляе птушынымі песнямі  з вамі. *(Лес.)*

На снезе пушыстым царыца стаіць,  
У гронках агністых ззяе, гарыць. *(Рабіна.)*

I ў сто год я малады,  
Маё насенне — жалуды. *(Дуб.)*

Без страху і гора пералятае рэкі і моры. *(Птушка.)*

Дрэва — я. I з табой мы даўно знаёмыя.  
I вясной, і зімой я стаю зялёная. *(Елка, сасна.)*

Што за птушка?

Ніколі не будуе сабе гнязда,

Суседкам яйкі пакідае

І аб птушанятах не дбае? *(Зязюля.)*

Грыбкоў сабе насушыць, арэшкаў назбірае,  
Зіма сняжком цярушыць, а ёй — бяда малая. *(Вавёрка.)*

Летам па лесе блукае.

Зімою ў берлагу адпачывае. *(Мядзведзь.)*

За сябе разоў у сем   
Большы груз яна нясе.   
Запытайцеся, ці цяжка?   
Скажа хай сама... . (*Мурашка.)*

***СПІС ВЫКАРЫСТАННАЙ ЛІТАРАТУРЫ***

1.Літаратурнае чытанне: вучэбны дапаможнік для 4 класа / пад рэд. М.В.Жуковіч. – Мінск, 2009.

2. Гніламёдаў, У. Ад даўніны да сучаснасці: нарыс пра беларускую паэзію / У. Гніламёдаў. – Мінск, 2001.

3. Запрудский, Н. И. Технология педагогических мастерских: учебнометодическое пособие / Н. И. Запрудский. – Мозырь, 2002.

4. Калачова. І.І. Народныя традыцыі і звычаі выхавання : этнапед. спадчына народаў Беларусі /1.1. Калачова. - Мінск: Нац. ін-т адукацыі, 1999. - 179 с.

5.Кашлев С.С. Технология интерактивного обучения /Минск ”Беларускі верасень”2005 –196с..

6.Паўлоўская, В.І. Мова: цікава і займальна / В.І. Паўлоўская. – Мінск, 1997.

7.Солахаў, А.В. Займальны матэрыял па беларускай мове: дапаможнік для настаўнікаў / А.В.Солахаў // Мінск: ТАА “Лексіс”, 2004.